ประกาศคณะกรรมการกำกับกิจการพลังงานประกาศคณะกรรมการกำกับกิจการพลังงานเรื่อง วิธีการสรรหาคณะกรรมการผู้ใช้พลังงานประจำเขตพ.ศ. ๒๕๕๓ เพื่อให้การแต่งตั้งคณะกรรมการผู้ใช้พลังงานประจำเขตตามมาตรา ๙๘ แห่งพระราชบัญญัติการประกอบกิจการพลังงาน พ.ศ. ๒๕๕๐ เป็นไปตามขั้นตอนวิธีการที่เหมาะสม คณะกรรมการกำกับกิจการพลังงานออกประกาศไว้ ดังต่อไปนี้ข้อ ๑ ประกาศนี้เรียกว่า ประกาศคณะกรรมการกำกับกิจการพลังงานเรื่อง วิธีการสรรหาคณะกรรมการผู้ใช้พลังงานประจำเขต พ.ศ. ๒๕๕๓ข้อ ๒[๑] ประกาศนี้ให้ใช้บังคับได้ตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในประกาศนี้เขต หมายความว่า เขตพื้นที่ผู้ใช้พลังงานตามพื้นที่ที่คณะกรรมการประกาศกำหนดผู้ใช้พลังงาน หมายความว่า ผู้ใช้พลังงานในแต่ละเขตแต่ไม่รวมถึงผู้รับใบอนุญาต และพนักงาน เจ้าหน้าที่ ของผู้รับใบอนุญาตเครือข่ายประชาสังคม หมายความว่า องค์กร หรือการรวมตัวของกลุ่มบุคคลผู้ใช้พลังงานที่มีการจัดตั้งที่ชัดเจนโดยมีการขึ้นทะเบียนกับส่วนราชการ หรือร่วมปฏิบัติงานกับส่วนราชการและเป็นองค์กรที่มีผลงานเป็นที่ประจักษ์และยอมรับในเขตไม่น้อยกว่าหนึ่งปีในเขตที่เกี่ยวข้อง โดยมีวัตถุประสงค์ในการดำเนินกิจกรรม ซึ่งเน้นการมีจิตสำนึกคุณธรรมเพื่อส่วนรวมและเพื่อการดำเนินกิจกรรมที่เป็นประโยชน์ต่อสังคมส่วนรวมเป็นสำคัญและมีการดำเนินงานด้านต่าง ๆ ที่เกี่ยวข้องกับกิจการพลังงาน เช่น ด้านพลังงานด้านสิ่งแวดล้อม ด้านการคุ้มครองสิทธิ ด้านสุขภาพ ด้านชุมชนและการพัฒนา เป็นต้นคณะกรรมการผู้ใช้พลังงานประจำเขต หมายความว่าผู้ใช้พลังงานที่ผ่านกระบวนการสรรหาและได้รับการแต่งตั้งโดยคณะกรรมการให้ปฏิบัติหน้าที่เป็นคณะกรรมการผู้ใช้พลังงานประจำเขตตามที่กำหนดในพระราชบัญญัติการประกอบกิจการพลังงานพ.ศ. ๒๕๕๐สำนักงาน หมายความว่า สำนักงานคณะกรรมการกำกับกิจการพลังงานและหมายความรวมถึงสำนักงานคณะกรรมการกำกับกิจการพลังงานประจำเขตข้อ ๔ ผู้เข้ารับการสรรหาเป็นคณะกรรมการผู้ใช้พลังงานประจำเขตจะต้องมีคุณสมบัติตามระเบียบว่าด้วย คุณสมบัติ วาระการดำรงตำแหน่ง การพ้นจากตำแหน่ง และวิธีการปฏิบัติงานของคณะกรรมการผู้ใช้พลังงานประจำเขตให้สำนักงานประชาสัมพันธ์การดำเนินการตามประกาศนี้และอาจรวมถึงการให้ความรู้เกี่ยวกับการกำกับกิจการพลังงานคณะกรรมการผู้ใช้พลังงานประจำเขต การมีส่วนร่วมของผู้ใช้พลังงานการคุ้มครองผู้ใช้พลังงาน และการสรรหาผู้จะดำรงตำแหน่งเป็นคณะกรรมการผู้ใช้พลังงานประจำเขตตามพระราชบัญญัติการประกอบกิจการพลังงาน พ.ศ. ๒๕๕๐ โดยมีสาระสำคัญประกอบด้วย(๑) รายละเอียดของระเบียบคณะกรรมการกำกับกิจการพลังงาน ว่าด้วย คุณสมบัติวาระการดำรงตำแหน่ง การพ้นจากตำแหน่งและวิธีการปฏิบัติงานของคณะกรรมการผู้ใช้พลังงานประจำเขตและกระบวนการขั้นตอนในการสรรหาคณะกรรมการผู้ใช้พลังงานประจำเขต(๒) วิธีการสมัคร(๓) เอกสารประกอบการสมัครโดยแยกเป็นเอกสารประกอบการสมัครเป็นผู้แทนผู้ใช้พลังงานและผู้แทนเครือข่ายประชาสังคม(๔) ระยะเวลารับสมัคร(๕) กำหนดการประกาศรายชื่อผู้ผ่านการตรวจคุณสมบัติ(๖) กำหนดการจัดเวทีสรรหา เงื่อนไขการเข้ารับการสรรหาของผู้สมัครและวิธีการสรรหาคณะกรรมการผู้ใช้พลังงานประจำเขตโดยใช้เวทีประชาคมทั้งเจ็ดสิบหกจังหวัดเพื่อเลือกคณะกรรมการผู้ใช้พลังงานประจำเขตจากผู้แทนผู้ใช้พลังงานและใช้เวทีระดับเขตเพื่อเลือกคณะกรรมการผู้ใช้พลังงานประจำเขตจากผู้แทนเครือข่ายประชาสังคมข้อ ๕ การประชาสัมพันธ์ตามข้อ ๔ให้ดำเนินการผ่านทั้งสื่อของภาครัฐและเอกชนข้อ ๖ ให้สำนักงานเปิดให้มีการรับสมัครผู้เข้ารับการสรรหาเพื่อดำรงตำแหน่งเป็นคณะกรรมการผู้ใช้พลังงานประจำเขตไม่น้อยกว่าสิบห้าวันโดยให้ประกาศในสื่อต่าง ๆ ที่สำนักงานเห็นสมควรรวมทั้งประกาศในเว็บไซต์ของสำนักงาน และที่ศาลากลางจังหวัดทุกจังหวัดโดยให้ส่งใบสมัครมาที่ สำนักงานคณะกรรมการกำกับกิจการพลังงานข้อ ๗ ให้สำนักงานตรวจสอบคุณสมบัติจากใบสมัครและเอกสารหลักฐานของผู้สมัครเข้ารับการสรรหาเป็นคณะกรรมการผู้ใช้พลังงานประจำเขตให้แล้วเสร็จภายในยี่สิบวันนับแต่วันสุดท้ายของการรับสมัครและแจ้งผลการตรวจสอบคุณสมบัติโดยการปิดประกาศ ณศาลากลางจังหวัดนั้น ๆ พร้อมแจ้งผลการพิจารณาให้ผู้สมัครทราบภายในสิบห้าวันนับแต่วันประกาศรายชื่อการแจ้งผลการพิจารณาสำหรับผู้ที่ผ่านการตรวจสอบคุณสมบัติตามวรรคหนึ่งต้องระบุรายละเอียด ดังนี้(๑) กำหนดการและวิธีการสรรหาคณะกรรมการผู้ใช้พลังงานประจำเขตในเวทีประชาคมในจังหวัดที่เกี่ยวข้อง หรือเวทีระดับเขตที่เกี่ยวข้อง(๒) วิธีการ กติกา และหัวข้อการแสดงวิสัยทัศน์ ในเวทีสรรหาคณะกรรมการผู้ใช้พลังงานประจำเขตทั้งเวทีประชาคมและเวทีระดับเขต(๓) ใบตอบรับยืนยันการเข้ารับการสรรหาการแจ้งผลการพิจารณาสำหรับผู้ที่ไม่ผ่านการตรวจสอบคุณสมบัติให้ระบุเหตุผลที่ไม่ผ่านการตรวจคุณสมบัติด้วยข้อ ๘ การสรรหาบุคคลเพื่อการแต่งตั้งเป็นคณะกรรมการผู้ใช้พลังงานประจำเขตในสัดส่วนของผู้แทนผู้ใช้พลังงานแต่ละจังหวัดให้สำนักงานจัดเวทีประชาคมในแต่ละจังหวัด เพื่อสร้างกลไกการมีส่วนร่วมในการกลั่นกรองผู้สมัครเข้ารับการสรรหาเป็นคณะกรรมการผู้ใช้พลังงานประจำเขตจากสัดส่วนของผู้แทนผู้ใช้พลังงานรวมทั้งแต่งตั้งผู้ปฏิบัติหน้าที่ประธานในเวทีประชาคมโดยมีขั้นตอนสำคัญดังนี้(๑) ให้ผู้สมัครแสดงวิสัยทัศน์คนละประมาณห้านาที(๒)ให้ผู้สมัครคัดเลือกกันเองให้เหลือจำนวนสิบเท่าของจำนวนคณะกรรมการผู้ใช้พลังงานประจำเขตที่จะมีได้ในจังหวัดนั้นๆ เว้นแต่ถ้ามีผู้สมัครไม่ถึงจำนวนสิบเท่า ไม่ต้องดำเนินการตามขั้นตอนนี้(๓) ให้ประธานในเวทีประชาคมจังหวัดนั้น จับสลากรายชื่อจากผู้สมัครตาม (๑)หรือ (๒) แล้วแต่กรณี โดยเปิดเผยต่อหน้าสักขีพยาน ทั้งนี้ ผู้ผ่านการจับสลากจะต้องไม่เป็นผู้สมัครในเขตหรืออำเภอเดียวกันของจังหวัดนั้นเว้นแต่มีผู้สมัครไม่ครบจำนวนข้อ ๙ การสรรหาบุคคลเพื่อแต่งตั้งเป็นคณะกรรมการผู้ใช้พลังงานประจำเขตในสัดส่วนของผู้แทนเครือข่ายประชาสังคมแต่ละเขตให้สำนักงานจัดเวทีประชาคมระดับเขต ณจังหวัดอันเป็นที่ตั้งของสำนักงานคณะกรรมการกำกับกิจการพลังงานประจำเขตแต่ละเขตเพื่อสร้างกลไกการมีส่วนร่วมในการกลั่นกรองผู้สมัครเข้ารับการสรรหาเป็นคณะกรรมการผู้ใช้พลังงานประจำเขตจากสัดส่วนของเครือข่ายประชาสังคมรวมทั้งแต่งตั้งผู้ปฏิบัติหน้าที่ประธานในเวทีประชาคม โดยมีขั้นตอนสำคัญ ดังนี้(๑) ให้ผู้สมัครแสดงวิสัยทัศน์คนละประมาณห้านาที(๒) ให้ผู้สมัครคัดเลือกกันเองให้เหลือจำนวนสามสิบคนเว้นแต่ถ้ามีผู้สมัครไม่ถึงจำนวนสามสิบคนไม่ต้องดำเนินการตามขั้นตอนนี้(๓) ให้ประธานในเวทีประชาคมในระดับเขตนั้น จับสลากรายชื่อตามข้อ (๑) หรือ(๒) แล้วแต่กรณี โดยเปิดเผยต่อหน้าสักขีพยาน ทั้งนี้ ผู้ผ่านการจับสลากจะต้องไม่เป็นผู้สมัครในจังหวัดเดียวกันเว้นแต่มีผู้สมัครไม่ครบจำนวนข้อ ๑๐ ให้สำนักงานจัดทำบัญชีรายชื่อผู้ได้รับการสรรหาให้เป็นคณะกรรมการผู้ใช้พลังงานประจำเขตและบัญชีรายชื่อผู้สมัครเข้ารับการสรรหาเป็นคณะกรรมการผู้ใช้พลังงานประจำเขตที่ไม่ผ่านจับสลากไว้ด้วยเพื่อใช้เป็นบัญชีสำรองในการสรรหาโดยวิธีจับสลากกรณีที่มีคณะกรรมการผู้ใช้พลังงานประจำเขตพ้นตำแหน่งก่อนครบวาระข้อ ๑๑ ให้สำนักงานจัดประชุมผู้ที่ได้รับการสรรหาให้เป็นคณะกรรมการผู้ใช้พลังงานประจำเขตครั้งแรกให้แก่คณะกรรมการผู้ใช้พลังงานประจำเขตทั้งสิบสามคณะ เพื่อคัดเลือกประธานคณะกรรมการผู้ใช้พลังงานประจำเขตของแต่ละเขตแล้วให้สำนักงานรายงานให้คณะกรรมการทราบเพื่อให้พิจารณาแต่งตั้งคณะกรรมการผู้ใช้พลังงานประจำเขตต่อไปข้อ ๑๒ ให้ประธานกรรมการกำกับกิจการพลังงานเป็นผู้รักษาการตามประกาศนี้และวินิจฉัยชี้ขาดปัญหาเกี่ยวกับการปฏิบัติตามประกาศนี้ประกาศ ณ วันที่ ๘มกราคม พ.ศ. ๒๕๕๓ดิเรก ลาวัณย์ศิริประธานกรรมการกำกับกิจการพลังงานปริยานุช/จัดทำ๒๑ มกราคม ๒๕๕๓นันท์นภัสร์/ตรวจ๒๑ มกราคม ๒๕๕๓จุฑามาศ/ปรับปรุง๖ ธันวาคม ๒๕๕๙[๑] ราชกิจจานุเบกษาเล่ม ๑๒๗/ตอนพิเศษ ๖ ง/หน้า ๖๓/๑๔ มกราคม ๒๕๕๓